CELEX: 62020CN0640
Language: el
Date: 2020-11-23 00:00:00
Title: Υπόθεση C-640/20 P: Αναίρεση που άσκησε στις 23 Νοεμβρίου 2020 ο PV κατά της αποφάσεως που εξέδωσε το Γενικό Δικαστήριο (πέμπτο τμήμα) στις 30 Ιανουαρίου 2020 στις συνεκδικασθείσες υποθέσεις T-786/16 και T-224/18, PV κατά Επιτροπής

22.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/2
            
         
      Αναίρεση που άσκησε στις 23 Νοεμβρίου 2020 ο PV κατά της αποφάσεως που εξέδωσε το Γενικό Δικαστήριο (πέμπτο τμήμα) στις 30 Ιανουαρίου 2020 στις συνεκδικασθείσες υποθέσεις T-786/16 και T-224/18, PV κατά Επιτροπής
      (Υπόθεση C-640/20 P)
      (2021/C 98/03)
      Γλώσσα διαδικασίας: η γαλλική
      
         Διάδικοι
      
      
         Αναιρεσείων: PV (εκπρόσωπος: D. Birkenmaier, Rechtsanwalt)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Ο αναιρεσείων ζητεί από το Δικαστήριο:
      
                  —
               
               
                  να αναιρέσει την απόφαση της 30ής Ιανουαρίου 2020 στις συνεκδικασθείσες υποθέσεις T-786/16 και T-224/18·
               
            
                  —
               
               
                  να κρίνει την παρούσα διαφορά καθώς και τις συνεκδικασθείσες υποθέσεις T-786/16 και T-224/18, όπως προβλέπεται στο άρθρο 170 του Κανονισμού Διαδικασίας του Δικαστηρίου·
               
            
                  —
               
               
                  να καταδικάσει την καθής στα δικαστικά έξοδα της υπόθεσης C-111/20 P καθώς και σε όλα τα λοιπά έξοδα της δίκης στις υποθέσεις T-786/16, T-224/18, T-224/18 R1 και T-224/18 R2.
               
            
         Λόγοι αναιρέσεως και κύρια επιχειρήματα
      
      
                  1.
               
               
                  Ο πρώτος λόγος αναιρέσεως συνδέεται με την εσφαλμένη ερμηνεία των άρθρων 72 και 270 ΣΛΕΕ, του άρθρου 23 του Κανονισμού Υπηρεσιακής Καταστάσεως των υπαλλήλων και με την εκτίμηση του Γενικού Δικαστηρίου ότι ο ΚΥΚ είναι η αποκλειστική πηγή δικαίου για την εκδίκαση των υποθέσεων μεταξύ μελών του λοιπού προσωπικού και του θεσμικού οργάνου.
               
            
                  2.
               
               
                  Ο δεύτερος λόγος αναιρέσεως συνδέεται με παράβαση του άρθρου 4 ΣΕΕ, του άρθρου 41 του Χάρτη και του άρθρου 11α του ΚΥΚ.
               
            
                  3.
               
               
                  Ο τρίτος λόγος αναιρέσεως αντλείται από παραβίαση της γενικής αρχής του δικαίου «fraus omnia corrompit» και του άρθρου 36 του Οργανισμού του Δικαστηρίου ΚΥΚ.
               
            
                  4.
               
               
                  Ο τέταρτος λόγος αναιρέσεως συνδέεται με την απόρριψη των άρθρων 1, 3, 4, 31 και 41 του Χάρτη καθώς και των άρθρων 1ε και 12α του ΚΥΚ.
               
            
                  5.
               
               
                  Ο πέμπτος λόγος αναιρέσεως αφορά τη χρησιμοποίηση «ψευδών βεβαιώσεων», διαστρεβλωτική ερμηνεία του άρθρου 59, σημείο 1, εδάφια 3 και 5, του ΚΥΚ καθώς και παράβαση της εσωτερικής απόφασης 92-2004 της 6ης Ιουλίου 2014 της Επιτροπής.
               
            
                  6.
               
               
                  Ο έκτος λόγος αναιρέσεως συνδέεται με δόλια σφάλματα ως προς την εφαρμογή της αρχής της ενστάσεως μη εκτελέσεως στις αμφοτεροβαρείς σχέσεις.
               
            
                  7.
               
               
                  Ο έβδομος λόγος αναιρέσεως αφορά παράβαση του άρθρου 41 του Χάρτη, του άρθρου 25 του ΚΥΚ καθώς και δόλια απροθυμία συνδεόμενη με παράνομη εκτροπή 21 593,64 € οφειλόμενων μισθών από το PMO.
               
            
                  8.
               
               
                  Ο όγδοος λόγος αναιρέσεως συνδέεται με παραμόρφωση δια παραλείψεως των συνεπειών που συνδέονται με την ακύρωση της πρώτης πειθαρχικής διαδικασίας CMS 13/087.
               
            
                  9.
               
               
                  Ο ένατος λόγος αναιρέσεως συνδέεται με παράβαση του άρθρου 15 του Χάρτη.
               
            
                  10.
               
               
                  Ο δέκατος λόγος αναιρέσεως, που προβάλλεται επικουρικώς, συνδέεται με παράβασης της απαγόρευσης αποφάνσεως «ultra petita».